കോവിഡ്: വെള്ളിയാഴ്ച്ച രോഗം സ്ഥിരീകരിച്ചവരുടെ കണക്കുകള് പുറത്തുവിട്ട് സൗദി അറേബ്യ റിയാദ്: വെള്ളിയാഴ്ച്ച സൗദി അറേബ്യയില് റിപ്പോര്ട്ട് ചെയ്തത് 244 പുതിയ കോവിഡ് കേസുകള്. 407 പേര് രോഗമുക്തി നേടിയതായും സൗദി ആരോഗ്യ മന്ത്രാലയം അറിയിച്ചു. 8 പേര്ക്കാണ് വെള്ളിയാഴ്ച്ച കോവിഡ് ബാധയെ തുടര്ന്ന് ജീവന് നഷ്ടപ്പെട്ടത്. 5,43,562 പേര്ക്കാണ് യുഎഇയില് ഇതുവരെ കോവിഡ് സ്ഥിരീകരിച്ചത്. 5,31,324 പേര് രോഗമുക്തി നേടി. 8520 പേര് കോവിഡിനെ തുടര്ന്ന് മരണമടഞ്ഞു. 1020 പേര് ചികിത്സയില് കഴിയുന്നുണ്ട്. 63,288 സാമ്ബിളുകള് കഴിഞ്ഞ 24 മണിക്കൂറിനിടെ പരിശോധിച്ചതായും സൗദി ആരോഗ്യ മന്ത്രാലയത്തിന്റെ കണക്കുകള് വ്യക്തമാക്കുന്നു. സൗദി അറേബ്യയില് കൊവിഡിനെതിരായ പ്രതിരോധ കുത്തിവെപ്പ് മൂന്നര കോടി ഡോസ് കവിഞ്ഞു. വെള്ളിയാഴ്ചയോടെ രാജ്യത്താകെ 35,513,291 ഡോസ് വാക്സിന് വിതരണം പൂര്ത്തിയായി.